Отчетен доклад

за дейността на НЧ „Просвета 1888” за 2021 г.

Уважаеми читалищни дейци, госпожи и господа,

1. **Библиотечна дейност**

Изминалата 2021 година беше трудна, различна и нестандартна за всички.Животът беше белязан от продължаващото разпространение на инфекцията от COVID-19.За съжаление, въпреки започналата ваксинация, ограничаването на социалните контакти и наложената изолация си останаха едни от основните начини за намаляване на заболеваемостта.Естествено, това оказа съществено влияние върху работата на библиотеката.През месец март 2021 год., библиотеката прекрати изцяло обслужването на читатели за известен период от време. Справочен отдел, отдел „Читалня” и компютърните зали функционираха нормално само през месеците юли и август.Въпреки усложнената обстановка,направихме всичко възможно да осигурим нормалната работа на отдел Заемна за възрастни и на Детски отдел, при стриктно спазване на противоепидемичните разпоредби.Всичко това естествено се отрази на отчитаните количествени и стойностни показатели за работата на библиотеката.Регистрираните потребители през годината са 516 бр., от тях до 14 год. – 252 броя.Заетите библиотечни документи са 8 509 броя.Отчетените посещения - 4 161 бр., като в Отдел „Читалня” те са само 450 бр..За втора поредна година,тези цифри са доста занижени в сравнение с предишни периоди,но като се имат в предвид обстоятелствата, те са оправдани.Значително намаля броя на по-възрастните наши читатели в стремежа им да ограничат социалните си контакти. Същото се отнася и за многобройните почиващи и временно пребиващи гости на града през летния сезон, които традиционно са наши читатели.Въпреки многото желаещи ползватели, компютърните зали разбираемо останаха затворени. Естествено бяха преустановени напълно организираните посещения, както и традиционно провежданите мероприятия в ДО.

На фона на всичко това,служителите в библиотеката положиха максимални усилия за осигуряване на нормалното обслужване на читателите, доколкото това беше възможно и наблегнаха на организационните и административни дейности.

През годината бяха набавени 645 бр. нови книги, от които 335 бр. чрез покупка.За наша радост за четвърта поредна година, библиотеката спечели проект за финансово подпомагане по програма„Българските библиотеки – съвременни центрове за четене и информираност – 2021год.” Одобрената сума беше 3999 лева, като тя изцяло беше използвана за закупуването на нови книги – общо 238 тома от 41 издателства.Полученото финансиране по този проект за пореден път ни даде реална възможност да попълним и подновим наличния библиотечен фонд. Постарахме се да осигурим книги за всички вкусове – художествена литература от български и чужди автори,отраслова литература, енциклопедии, справочници, речници, пътеписи, поезия и биографични издания, красиво илюстровани детски книжки, ученически издания и нови, нашумели заглавия.Към момента общия библиотечен фонд възлиза на 55 541 броя б.е.

Абонираните периодични издания през 2021 год. са 10 броя , подбрани съобразно търсенето, интересите и възрастта на ползвателите на читалнята.За съжаление реално отдел „Читалня” работи нормално само през месеците юли и август,поради което част от получаваните периодични издания бяха раздавани за четене по домовете.

Освен по цитирания по-горе спечелен проект за финансово подпомагане , през 2021 год. библиотеката започна работа по още два проекта.

Единият от тях е по програмата на МОН „Студентски практики – Фаза 2”.Съгласно сключеният договор между НЧ”Просвета 1888” и УНИБИТ – гр. София,библиотеката даде възможност за провеждане на практическо обучение с цел прилагане на теоретично придобитите знания и умения в реална работна среда на студентка от библиотекарския институт .

Вторият проект е под наслов „Социално-икономическа интеграция на маргинализираните общности на територията на Община Поморие”.Участието на библиотеката в този проект, спечелен от Община Поморие, в партньорство с Читалище „Просвета 1888”, се свежда до инсталиране и адаптиране на нов библиотечния софтуер, отговарящ на най-новите тенденции за работа, от една от водещите специализирани софтуерни фирми в страната.Различните модули включват:регистрация на библиотечните документи,инвентиране, каталогизация и информационно търсене,регистрация и обслужване на читателите, статистика и библиотечни класации, както и автоматизирана инвентаризация.

Работата по двата проекта продължава и през 2022 год.

Имайки предвид ограничените посещенията,особено внимание през 2021 година беше обърнато на организацията и опазването на библиотечния фонд.Продължи обработката, вписването и инвентирането на всички новозакупени и новопостъпили от дарения книги в ЕК на библиотеката.Всички придобити и регистрирани библиотечни документи се каталогизират, фондовете за свободен достъп в отдел „Заемна”, отдел „Читалня” и ДО се подреждат ритмично.Продължи попълването и поддържането на краеведската сбирка в библиотеката. През годината беше направено прочистване на част от многоекземплярните заглавия от фонда, както и отчисляване на липсващите, овехтели и остарели по съдържание книги и периодични издания.Беше извършена голяма по обем подготвителна

работа във връзка с въвеждането на новия библиотечен софтуер, свързана с цялостна проверка и редактиране на съществуващата база данни,както и преструкторирането й във връзка с новите изисквания. Заслуга за цялостната подготовка на базата данни и реализирането на проектите е на нашата колежка гл. библиотекар – Галина Паскова.

В деня на професионалния празник на библиотекаря - 11 май 2021 г., библиотеката на НЧ"Просвета 1888" подари БЕЗПЛАТНИ ЧИТАТЕЛСКИ КАРТИ за новорегистрирани читатели на библиотеката, за срок на валидност до 31 декември 2021 г.

За съжаление, поради усложнената епидемична обстановка, заложените в културния календар на библиотеката мероприятия, почти напълно отпаднаха.Изключение правят проведените през кратките възможни интервали на разхлабване на противоепидемичните мерки срещи с учениците от СУ „Ив.Вазов” - литературно четене и изложба на рисунки по случай Великден с учениците от III клас,кампанията „Аз вече съм читател” с учениците от I и II клас през месец юни,изложбата на детски рисунки на учениците от II б клас под надслов „Детето и морето” през месец октомври , литературната среща „Четящият човек е красив” с учениците от VII клас и г-жа Мариана Маринова, творческата работилница „Коледно звънче звъни” с учениците от III клас. Благодарим на учителите, които водят своите ученици в библиотеката за да се потопят в прекрасния свят на книгите и се запознаят с възможностите на нашия книжен фонд – г-жите Янева, Блажева, Райкова, Тодорова, Ванчурова, Димитрова, Коева,Лалева. Благодарим Ви.

За наша радост успяхме да организираме и представянето на най-новата книга на нашата съгражданка д-р Анна Кабанова, озаглавена „Игдош-даха – синът на Бога”.

Постарахме се, въпреки обстоятелствата, да продължим добрата практика за отбелязване на бележити дати и годишнини чрез подреждането на литературни витрини или изложби в предверието на библиотеката,както и на документални изложби във фоайето на читалището. Чрез информационни табла и сайта на библиотеката своевременно информирахме нашите потребители за новополучените книги.

Библиотеката организира забавна патиланска ваканция с възродени детски игри „Хайде да играем“, танци на народите ,лятно арт студио: „Чети, рисувай, отгатни,оцвети; ателие „Забавна приказна ваканция“, „Уроци по родолюбие“, „Опознай своя роден край“.

Надяваме се скоро да се справим с новите предизвикателства, да се върнем към работа в нормална обстановка и библиотеката отново да стане място за социални контакти и услуги.

1. **Поддържани и доказани традиционни празници:**

„Яворови дни”- На поморийкия бряг за 63-ти път отекна ехото от неповторимите слова на великия Яворов. При откриването на литературните празници "Яворови дни 2021" слово произнесе поетесата и преводачка Валентина Радинска. Кметът на община Поморие, г-н Иван Алексиев, домакин на тържествата, изказа надежда си за по-добро бъдеще , ако се вслушаме в посланията на Яворов. Ховсеп Мелконян от арменската общност в Бургас се обърна към присъстващите с прочувствени думи и стих от "Арменци". Малката Марина Калофорова развълнувана рецитира стихотворението на Яворов "Бабина приказка". Всеки присъстваш запали малка чаена свещица, изразявайки своята почит и признание.

На официалното откриване присъстваха представители на Общински съвет Поморие, директорът на НЛМ Атанас Капралов, Петя Казакова-директор на СУ „Иван Вазов,представители на арменската общност от гр. Бургас.

1. **Организиране и участия в празници, фестивали, изложби, творчески вечери, граждански инициативи:**

**Изложби:**

* 200 г. от рождението на Г.С.Раковски- гостува Исторически музей гр. Котел – документална изложба – Национална седмица на морето
  + - * Фотодокументална изложба на НЛМ – София „Да видят всички по света, че българский народ живее!”. Тя е създадена по повод на 150-годишнината от създаването на т. нар. „Славейкова библия” в Цариград през 1871 г. Изложбата беше открита от директора на НЛМ Атанас Капралов, а текстът е преведен на английски от Любомир Гиздов – Гостува в Яворови дни-21
* Осмомартенска дамска изложба. Участват поморийските жени художнички - Нели Тодорова, Милена Златарова, Йоанна Тодорова, Дарина Гильова, Софка Крумова, Женя Стойкова, Василена Стоянова
* Симпозиум по скулптура „Светът е море 2021” с участието на Атанас Стоянов, Даниел Кънчев, Георги Минчев, Олга Йорданова
* „Началото на пътя” –юбилейна изложба на Радко Мурзов – Яворови дни
* Изложба „Спасена въздушност” на Илиян Урумов и Албена Щениовска-Еглофф- акрил, платна колаж, принт, хартия, смесена техника
* Изложба на художници от Свиленград [- Мая Борисова Диана Капасъзова Радко Бъчваров Радомира Вълкова Ивалина Кръстева-Недева Росица Хаджистефанова Грета Бъчварова](https://www.facebook.com/chitalishte.prosveta/posts/4128502083894689)
* Изложба „Детето и морето” по случай 31.10. – ден на Черно море
* „Опазвам биоразнообразието от замърсяване” изложба-конкурс по проект „Екологично съзнание и поведение за спиране замърсяването в значими влажни зони на Черноморския басейн”, съвместно със Сдружение „Зелени Балкани” и ЦРД. Децата от цялата страна нарисуваха чистата и красива природа, богатото разнообразие в заобикалящия ни свят, птиците в Поморийското езеро, блатата и езерата в Бургаски регион. Журито прегледа над 250 рисунки на малките художници на възраст от 6 до 14 години. За наградите на конкурса се състезаваха участници от гр. Бургас,гр. Първомай, гр. Русе, гр. Кърджали, с. Кабиле, гр. София,гр. Раднево, гр. Варна, гр. Пловдив, гр. Стара Загора, с. Странджево, гр. Благоевград,с. Копривец, с. Зафирово, гр. Ловеч, гр. Нова Загора, гр. Габрово, гр. Дулово, гр. Попово, гр. Търговище, гр. Плевен, гр. Чирпан, гр. Димитровград и гр.

**Спектакли и концерти:**

* „На чаша чай от руски самовар”, с участието на Еделина Кънева, Нона Кръстникова и пианистката Мира Искърова. Чрез руските романси, трите изпълнителки ни потопиха в атмосфера на изисканост, фина душевна нагласа и отражение на любовта – в нотните и поетичните текстове. - концерт на Опера Бургас
* Концерт под мотото "Сбогом, лято!", в залата на читалище "Просвета 1888". В програмата участваха пианистите на Албена Каварджикова, танцьорите на Жулиета Малчева и певците от вокална група „Слънчев ритъм”, с ръководител Рада Джафарова Петрова.
* „Министрите идат” - ДТ „Невена Коканова” – Ямбол
* Концерт на Опера Бургас в навечерието на 06.09. националния празник и закриване на летните културни празници.
* Концерт на Европейски шампионат по фолклор
* [„Кармен” - концерт](https://www.facebook.com/chitalishte.prosveta/posts/4131464173598480) на Клуб по спортни танци с ръководители Никола и Олга Абрашеви – летни празници „Море от вино”
* Музикално пътешествие „Песни от Средиземноморието”- пътешествие в живописния регион и обичаните от всички Песни от Италия, Франция, Испания и Гърция, изпълнени от Симфониета гр. Враца- откриване на летни празници „Море от вино”
* Филм за Свети Ефрем Нови „Светецът светкавица” –документален филм
* Концерт на Веселин Маринов
* Музикално-поетичен спектакъл „Наследникът на Шекспир”, посветен на поета, драматург и преподавател Радко Радков
* Концерт на Богдан Томов
* Световен шампионат по фолклор – концерт
* „Две жени, без да се брои мъжът” – спектакъл и среща с автора Недялко Йорданов
* „Илинден” театрален спектакъл по Димитър Талев и П.Яворов-ДТ Ловеч, реж. Биляна Петрова – Яворови дни

**Творчески вечери:**

* Среща с писателката Бойка Асиова и нейната книга „Роден на Великден”, През 2021 г. книгата „Роден на Великден“ е отличена с наградата „Христо Г. Данов“ в раздел „Българска художествена литература“. Авторката и книгата бяха представени от Васил Самоковлиев
* 50 години творческо присъствие и 80-годишнина на Боян Чимов- творческа вечер, с участието на поета Петър Андасаров и Боян Ангелов
* „Библия за прелюбодейци”- новата книга на Ана Боянова, представена от Валентина Радинска. Песни от Средиземноморието в изпълнение на Ана Боянова и Емил Калев-Яворови дни
* „Литературният персонализъм. Яворов и останалите”- разговор с доц. д-р Елка Трайкова и проф. Михаил Неделчев – Яворови дни
* Представяне на сборника „Анхиалски истории” от проф. Ана Кочева и Милчо Талев – Яворови дни
* Документален филм „Между Мина и Лора”-Яворови дни
* „Ако изобщо има бряг”премиера на новата поетична книга на председателя на СБП Боян Ангелов, представена от Петър Андасаров-Яворови дни
* „Невъзможният Раковски” – среща с проф.Пламен Павлов по повод 200 г. от рождението на Г.С.Раковски, гост бе заместник областния управител Асен Бонджев и групата за автентичен фолклор с ръководител Петка Златинова. Поводът за техните изпълнения е родовата памет - родът на Раковски по майчина линия е от с. Козичино.

**Детски спектакли и концерти:**

Премиера на детския спектакъл „Патиланци” на ДТС „Арлекин”, с ръководител Мария Маркова, Художник Дарина Гильова, озвучаване Петър Граматиков, сътрудник Славка Томова, оператор и монтажист Иван Стойков, музикално оформление Ян Петров, микс Николай Каприев. Поздравления за нашите малки артисти Михаил Карталов, Цветомир Димитров, Божан Петков, Атанас Котавов, Изабела и Стефани Маркови и тяхната ръководителка Мария Маркова.Съставът направи няколко представления и зарадва своите съученици и приятели.

["Полетът"- детски спектакъл на театрална формация "Илинден"-Перуджа сценография и режисура Любомир Колаксъзов. Гостуваха наши приятели, влюбени в Поморие и театъра и дариха за нашите деца едно емоционално представление от далечна Перуджа.](https://www.facebook.com/chitalishte.prosveta/posts/4085130938231804)

**Други прояви на читалището:**

* Отбелязване на 142 – годишнина от рождението на Яворов. Паметникът на поета ни събира в мразовития януарски ден за да се поклоним и поднесем цветя и венци.
* Коледна работилница в детска библиотеката
* Благослов на Коледната трапеза, с участието на Танцов състав „Раковина” – ръководител Владимир Данаилов. Поздрав от кмета на Община Поморие – г-н Иван Алексиев
* Поморие посрещна Бога на моретата и океаните – бог Нептун. Едно неповторимо преживяване на поморийци и гости на града с нашите колеги Мария и Димитър Самоковлиеви – Национална седмица на морето
* В програмата на Яворовите дни традиционните конкурси НАЦИОНАЛЕН КОНКУРС ЗА ПОЕЗИЯ

„ОТ ЗАНИК СЛЪНЦЕ ОЗАРЕНИ, АЛЕЯТ МОРСКИ ШИРИНИ…”

ЯВОРОВИ ДНИ 2021Г.

Жури : Боян Ангелов , Петър Андасаров и Иван Есенски присъди следните награди:

ПЪРВА НАГРАДА – Миглена Миткова- гр.София

ВТОРА НАГРАДА – Светлана Ангелова –гр.Харманли

ТРЕТА НАГРАДА –Петя Павлова – гр.Русе”

ПООЩРЕНИЯ –Диана Янкулова –гр. София –

Галина Иванова – гр.Варна, Ивелина Радионова –гр. Провадия

**Националния рецитал-конкурс по творби на Яворов в състав:** Председател: Биляна Петрова - режисьор

и членове Златко Ангелов – актьор

Валерия Сергеевна Имитенева – режисьор - постановчик

ТРЕТА НАГРАДА: Марина Калофорова – гр. Поморие

НАГРАДА НА ФОНДАЦИЯ “25 ВЕКА-ПОМОРИЕ”:

Валери Петров – гр. Поморие

Радваме се, че въпреки усложнената обстановка, която изостри страховете, притесненията и емоциите, успяхме да организираме функционирането на читалището, библиотеката при стриктно спазване на разпоредбите на здравните власти. Надяваме се, скоро да се справим с новите предизвикателства, да бъдем здрави и да се върнем към работа в нормална обстановка.

|  |
| --- |
|  |